prince gajendra babu: Draft NEP 2019: கல்வி உரிமையை நிர்மூலமாக்கும் புதிய கல்விக் கொள்கை - பிரின்ஸ் கஜேந்திரபாபு - prince gajendra babu condemns draft national education policy 2019 | Samayam Tamil
prince gajendra babu condemns draft national education policy 2019
Samayam Tamil | Updated: Jul 29, 2019, 04:43PM IST
Draft NEP 2019: கல்வி உரிமையை நிர்மூலமாக்கும் புதிய கல்விக் கொள்கை - பிரின்ஸ் க...
கல்வி உரிமைச் சட்டமே நீர்த்துப்போனதாக இருப்பதாகவும் புதிய கல்விக் கொள்கை வரைவு அந்தச் சட்டத்தை நிர்மூலமாக்கிவிட்டதாகவும் கல்வியாளர் பிரின்ஸ் கஜேந்திரபாபு விமர்சித்துள்ளார்.
புதிய தேசியக் கல்விக் கொள்கை வரைவு பற்றி தொடர்ந்து விவாதங்களில் பங்கேற்று வருபவர் பிரின்ஸ் கஜேந்திரபாபு. ‘பொதுக் கல்விக்கான மாநில மேடை’ அமைப்பின் பொதுச்செயலாளரான இவர் புதிய கல்விக் கொள்கையைக் மீது தன் விமர்சனங்களை பல தளங்களில் தெரிவித்துக்கொண்டிருக்கிறார்.
இவர் நாளிதழ் ஒன்றுக்கு அளித்த பேட்டியில், கல்வி குறித்த எல்லா முடிவுகளையும் மத்திய அரசே எடுக்கும் வகையில் உள்ள புதிய கல்விக் கொள்கை நியாயமற்றது எனத் தெரிவித்துள்ளார்.
1968 கல்விக் கொள்கையில் 10+2+3 முறை அறிமுகப்பட்டது. அப்போது 12ஆம் வகுப்பை சில மாநிலங்கள் இன்டர்மீடியேட் வகுப்பு என கல்லூரிப் படிப்புடன் இணைத்தன. தமிழ்நாட்டில் 12ஆம் வகுப்பு பள்ளிப் படிப்புடன் இணைக்கப்பட்டது. அதுவும் இந்த முறை தமிழகத்தில் 1977-78ம் ஆண்டில்தான் அறிமுகமானது. தமிழ்நாடு உயர்கல்வியில் முன்னிலை வகிக்கவும் இதுவே காரணமாக அமைந்தது. மாநிலங்களுக்கு உரிமை வழங்கியதால்தான் இது சாத்தியமானது எனவும் கூறியுள்ளார்.
கல்வித்துறை சார்ந்த எல்லா முடிவுகளையும் பிரதமர் தலைமையிலான ராஷ்டிரிய சிக்ஷ ஆயோக் அமைப்பே எடுக்கும். குறைந்தபட்ச அடிப்படை வசதிகள் பள்ளிகளில் இருக்க வேண்டும் என கல்வி உரிமைச் சட்டம் சொல்கிறது. புதிய கல்விக் கொள்கை வரைவு அதை குறைக்கலாம் என்கிறது எனவும் கஜேந்திரபாபு தெரிவித்துள்ளார்.
வேலை வாய்ப்பு, பதவி உயர்வு இரண்டில் இட ஒதுக்கீட்டு பற்றி பேசாதது, மூன்று வயது குழந்தைக்குத் தொழிற்கல்வியை அறிமுகப்படுத்துவது போன்ற அம்சங்களை ஏற்றுக்கொள்ளவே முடியாது என நிராகரிக்கும் அவர், புதிய கல்விக் கொள்கை குடும்பம் மற்றும் சமூகத்திலிருந்து குழந்தைகளை முற்றிலும் பிரித்துவிடும் எனக் குறிப்பிட்டுள்ளார்.
மும்மொழிக் கொள்கை மூலம் மூன்றாவது மொழியைப் புகுத்துவது இந்தியைத் திணிக்க வேண்டும் என்ற நோக்கம் கொண்டது எனவும் பணக்கார வீட்டுப் பிள்ளைகள் எங்கும் சென்று படிக்கலாம், ஏழைப் பிள்ளைகள் அருகில் உள்ள பள்ளிக்குச் சென்றுதான் படிக்க வேண்டும் என்பது குழந்தைகளை உளவியல் ரீதியாக பாதிக்கும் எனவும் பிரின்ஸ் கஜேந்திரபாபு சாடியுள்ளார்.
Web Title prince gajendra babu condemns draft national education policy 2019
மேலும் செய்திகள்:மும்மொழிக் கொள்கை|புதிய கல்விக் கொள்கை|பிரின்ஸ் கஜேந்திரபாபு|prince gajendra babu|new education policy 2019|draft nep 2019|draft national education policy 2019